SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Alena Tomanová, Mgr.
	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Estónsko	
Názov a adresa 
prijímajúcej organizácie:	ESF programmi "Noorsootöö kvaliteedi arendamine" juht
Tel: 69 79 220
Faks: 69 79 226
E-post: reet.kost[ät]archimedes.ee
	
Účel cesty:	Účasť na medzinárodnom seminári „We don´t need no education. Or do we?“, ktorý spoluorganizovala slovenská Národná agentúra s Národnou agentúrou z Estónska a Veľkej Británie. Hlavnou témou seminára bolo ako prepojiť formálne a neformálne vzdelávanie a podporiť kvalitu vzdelávania a školiacich aktivít v rámci práce s mládežou.

Okrem mňa sa seminára zúčastnilo aj 5 zástupcov vysokých škôl/univerzít zo Slovenska, s ktorými by sme radi nadviazali spoluprácu v rámci uznávania neformálneho vzdelávania a prepájania formálneho a neformálneho vzdelávania.	
Spôsob financovania 
(kto hradí cestovné, pobytové náklady, iné výdavky):	Iuventa- Slovenská Národná agentúra programu Mládež v akcii	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
13.10.2013	Príchod účastníkov
	
14.10.2013	Privítanie
Divadelné predstavenie: „Čo hovorí dnešná mládež“
Zoznamovacie aktivity
Yael Ohana: Výzvy v práci s mládežou a čo to znamená pre mňa osobne a profesionálne?
Diskusia v malých skupinách
Osobná reflexia
	
15.10.2013	Zhrnutie od tímu
Čo sa naozaj deje v práci s mládežou, čo ponúka súčasné vzdelávanie a školenia?
Miguel Angel Garcia Lopez
Workshopy: príbehov z praxe
Diskusie, čo mi tieto príbehy z praxe hovoria? Čo považujem za alarmujúce?
Osobná reflexia
	
16.10.2013	Snívajme o budúcom vzdelávaní…
Kam smerujeme? Čo je potrebné teraz? Aká spolupráca alebo prax? Čo je možné?
Open space
Výstupy z open space
Hodnotenie
Osobná reflexia	
17.10.203	Odchod účastníkov	

Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
13.10.2013	Príchod účastníkov
	
14.10.2013	Privítanie účastníkov od facilitátorov seminára Piret Jeedas a Andreas Karsten

Príhovor od vedúcej Estónskej Národnej agentúry Reet Kost

Divadelné predstavenie: „Čo hovorí dnešná mládež“, kde bolo humorným spôsobom poukázané na to, ako by to vyzeralo, ak by za každú vec /vzťahy, prácu, politiku.../ riešili cez vykonanie skúšky a certifikovaním so známkou. 

Zoznamovacie aktivity: Každý účastník dostal pohľadnicu, špeciálne navrhnutú pre tento seminár, ktorá slúžila na zoznamovanie. Každý si tam vpísal svoje meno, krajinu, s čím prichádza a o čo sa zaujíma. Na základe pohľadnice sme sa zoznamovali s ostatnými účastníkmi seminára a zisťovali čo robia a o čo sa zaujímajú.

Yael Ohana „Výzvy v práci s mládežou a čo to znamená pre mňa osobne a profesionálne?“:
Prezentácia zameraná popásanie nových výziev v rámci vzdelávania a školení, ktoré následne ovplyvňujú kvalitu v oblasti práce s mládežou. Yael Ohana zdôraznila počas svojej prednášky niekoľko otázok ako „Čo je to, čo chceme robiť dobre?“ v rámci sociálneho a politického kontextu vieme, akým výzvam dnes čelí dnešná mládež a práca s mládežou ako taká. „Ako to však dáme do praxe?“ Aké školenia na to spravíme?

3 základné výzvy: 
Čo je to práca s mládežou a pre koho to je?
Práca s mládežou je v rôznych krajinách rôzne ponímaná, ale je tam niečo, čo máme spoločné? Je nevyhnutné robiť štandardy? Na čo sú nám potom tieto štandardy?

Je práca s mládežou zároveň aj neformálnym vzdelávaním?
Nie všetci pracovníci s mládežou robia aj neformálne vzdelávanie a nie všetci potrebujú kompetencie, niektorí robia aj tak dobre.

Kto sú pracovníci s mládežou?
Akú potrebujú podporu? Aké potrebujú vzdelávanie? Prečo potrebujeme kvalitu v práci s mládežou? Čo je to?
•	Kvalita ako univerzálne/paneurópske štandardy?
•	Kvalita ako odpoveď na potreby?
•	Je kvalita aj úspechom? Kde je proces?
•	Je úspech viditeľný hneď?
•	Sú kvalitou iba čísla, ktoré stúpajú?
•	Je kvalitou to, čo je zábavné?

A kde sme teraz? Máme ETS, je tu snaha o zjednotenie a zadefinovanie európskeho a národného kvalifikačného rámca, v niektorých krajinách sú vytvorené kurikulá pre pracovníkov s mládežou, v súčasnosti existuje 10 štúdií na kompetenčné profily školiteľov. Ako to využijeme ako nástroj? 
2003 Otten
2004 Titley
2008 Otten & Fennes
2009 Otten & Ohama
2010 Pantea
2011 Jeedas & Enn
2012 Evrard &Bergtein, Otten & Ohama,  Bortini & Motamed-Afstari
2013 Freiesenhann

Politické priority sa tiež menia, v minulosti to bolo interkultúrne učenie, v súčasnosti je to nezamestnanosť. Ako sa zmení potom kompetenčný profil pracovníkov s mládežou?

Diskusia v malých skupinách
Následne sme dostali mapu mysle so súčasnými výzvami a v skupinách sme riešili a diskutovali o tom, čo sme počas prednášky počuli. Mali sme v medzinárodných skupinách riešiť, ako tieto výzvy ovplyvňujú kvalitu v youthworku? Čo tieto výzvy znamenajú pre vzdelávanie a školenia?

Osobná reflexia
Následne večer sme si spravili ešte v národnej skupine reflexiu, čo tieto výzvy znamenajú pre Slovensko a ako to odráža našu národnú realitu.	
15.10.2013	Zhrnutie od tímu: Krátke zhrnutie od tímu, ktorí stručne zrekapitulovali, čo sa udialo predchádzajúci deň. 

Miguel Angel Garcia Lopez: Čo sa naozaj deje v práci s mládežou, čo ponúka súčasné vzdelávanie a školenia?
Vzhľadom k tomu, že účastníci seminára boli rôznorodí od pracovníkov s mládežou cez zástupcov rôznych univerzít a výskumníkov prezentácia bola zameraná na poskytnutie priestoru na vyjasnenie si navzájom pojmov a základného pohľadu na formálne a neformálne vzdelávanie z rôznych uhlov pohľadu. Nasledoval prehľad príkladov dobrej praxe, (napr. v ktorých krajinách sa dá študovať práca s mládežou..) a čo sa v súčasnosti v oblasti práce s mládežou deje na medzinárodnej úrovni, keďže úroveň vedomostí o tejto téme bola vzhľadom k rôznorodej skupine rôzna.

Workshopy: príbehov z praxe
Mali sme možnosť vybrať si 4 workshopy, ktoré ponúkali konkrétne príklady dobrej praxe.
Ja som si vybrala workshop Hannesa Sildika /EE/, ktorý predstavoval kurikulum toho, ako sa študuje práca s mládežou na Tallinnskej univerzite.

Druhý workshop bol zameraný na to, ako efektívne využívať hru ako pedagogický nástroj aj vo formálnom vzdelávaní. Workshop viedol Aleksei Razin/EE/, ktorý prezentoval edukačné hry, ktoré vyrobili na mieru pre stredné školy. Predstavil nám princípy tvorby edukačných hier.

Tretí workshop bol vedený Jennifer Brooker /UK/, ktorá je výskumníčkou a realizovala výskumy ohľadom práce s mládežou v Austrálii, na Novom Zélande, USA a Veľkej Británii. Počas svojho workshopu sa nám snažila vysvetliť rozdiely a podobnosti v oblasti práce s mládežou /história, zameranosť, cieľová skupina.../ medzi jednotlivými krajinami.

Štvrtý workshop viedolGerald Dowden, ktorý nám predstavil systém hodnotenia /validizácie/ pracovníkov s mládežou v UK.

Diskusie, čo mi tieto príbehy z praxe hovoria? Čo považujem za alarmujúce?
Práca v zmiešaných skupinách pochádzajúcich z rôznych krajín, ktorí spoločne diskutovali o tom, aká je situácia v ich krajinách. Ja som diskutovala s účastníkmi z EE, BL a UK.

Osobná reflexia
Následne večer sme si spravili ešte v národnej skupine reflexiu, čo tieto výzvy znamenajú pre Slovensko a ako to odráža našu národnú realitu.	
16.10.2013	Snívajme o budúcom vzdelávaní…
Kam smerujeme? Čo je potrebné teraz? Aká spolupráca alebo prax? Čo je možné?
Diskusia o budúcnosti práce s mládežou formou panelovej diskusie, pričom panelistami boli
Reet Kost /vedúca estónskej Národnej agentúry/, Koen Lambert /vedúci belgickej Národnej agentúry/, Yeal Ohana /špecialistka na mládežnícku politiku a medzinárodnú prácu s mládežou/ a Anne Kivimäe /vedúca mládežníckej sekcie na estónskom Ministerstve školstva/
Diskutovali o tom, ako si myslia, že bude vyzerať práca s mládežou v budúcom programe Erasmus +, ako by mali vyzerať školitelia/pracovníci s mládežou/výskumníci a mládežnícki politici v roku 2020, aké by mali mať kompetencie a pod.

Open space
Účastníci mali možnosť navrhnúť si témy, o ktorých by radi diskutovali, pričom my (slovenská skupina) sme navrhli tému ako funguje štúdium práce s mládežou na univerzitách v iných krajinách. Na našom open space sa zúčastnili účastníci z UK a Malty, ktorí nám vysvetlili systém ktorý funguje u nich. Výstupom z tohto je nadviazanie potenciálnej spolupráce v tejto oblasti so zástupkyňou Národnej agentúry v UK.

Druhú časť open spacu som si vybrala tému príkladov dobrej praxe ako previazať formálne a neformálne vzdelávanie, pričom si účastníci vymieňali informácie toho, ako to funguje v iných krajinách napr. V Estónsku ponúkajú neziskové organizácie kariérne poradenstvo na školách… pričom debata sa otočila na to, ako a či možno využívať autonómne učenie na školách.

Výstupy z open space: Prezentácie zápisov z jednotlivých open spacov, o čom sa rozprávali/ čo bolo výstupom.

Záverom seminára bola posledná aktivita vo forme skupinovej práce, kedy každá skupinka mala spísať zoznam odporúčaní Euróspkej komisii, čo by mali spraviť, aby sa nám lepšie/jednoduchšie/kvalitnejšie pracovalo v oblasti práce s mládežou

Hodnotenie: Vyplnenie hodnotiacich dotazníkov

Osobná reflexia
Následne večer sme si spravili ešte v národnej skupine reflexiu, čo tieto výzvy znamenajú pre Slovensko a ako to odráža našu národnú realitu.	
17.10.203	Odchod účastníkov	

4.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Z open spacov a blokov zameraných na kurikulá pracovníka s mládežou z UK a EE je možné využiť získané vedomosti a aplikovať ich do praxe NA. 
Využiteľnosť, prenos informácií a nadviazanie eventuálnej budúcej spolupráce s NA UK v oblasti validizácie a vytvárania kurikula pre pracovníka s mládežou na SVK.	

5.	Prehľad prinesenej dokumentácie a miesto jej uloženia 

Všetky prezentácie, podklady a brožúry sú k dispozícii v NA MvA. Časť materiálov je možné nájsť i on-line na stránke: http://euroopa.noored.ee/we_dont_need_no_education_seminar2013

6.	Osobitne vyhodnotený očakávaný prínos ZPC 

Prínosom bola účasť najmä spoluúčasť zástupcov slovenských univerzít, pričom seminár ponúkol vhodnú pôdu na budúcu spoluprácu medzi Iuventou a univerzitami v oblasti prepájania formálneho a neformálneho vzdelávania.
Prínosom je taktiež možnosť využiť ponúkané partnerstvo s UK a preniesť know-how a prispôsobiť ho na slovenské pomery.

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA –Slovenský inštitút mládeže a získané informácie budú komunikované počas pravidelných porád oddelenia. Zároveň inšpiratívne myšlienky a príklady budú komunikované aj v rámci pracovnej skupiny, ktorá sa zaoberá nadviazaním spolupráce s univerzitami a vytvoreniu príkladu dobrej praxe na SVK. Prenos informácií zabezpečí Alena Tomanová.	

Súhlasím so zverejnením tejto správy na internete

Dátum:	28.10.2013	
Správu vypracoval
(meno a priezvisko, podpis):	Alena Tomanová, Mgr.	
Správu schválil
(meno a priezvisko, podpis):	Marcela Hajtmánková